
REPUBLIKA HRVATSKA
TRGOVAČKI SUD U ZAGREBU                                                              46. St-2551/17
Amruševa 2/II


U  I M E  R E P U B L I K E  H R V A T S K E 

R J E Š E NJ E

Trgovački sud u Zagrebu, po sutkinji Maji Praljak, u stečajnom postupku nad dužnikom STOŽAC d.o.o., Zagreb, Park Bartola Kašića 8, OIB: 58652346836, 11. ožujka 2019.,
 
r i j e š i o   j e

I. Obustavlja se stečajni postupak nad dužnikom STOŽAC d.o.o., Zagreb, Park Bartola Kašića 8, OIB: 58652346836
II. Nalaže se Financijskoj agenciji u roku 3 dana izdati nalog za oslobođenje sredstava zaplijenjenih po osnovi odredbe čl. 112. st. 1. Stečajnog zakona i omogućiti dužniku raspolaganje tim iznosom. 

Obrazloženje

Financijska agencija podnijela je, na temelju odredbe čl. 429. st. 1. Stečajnog zakona (“Narodne novine” broj 71/15, dalje: SZ), zahtjev za provedbu skraćenog stečajnog postupka nad dužnikom STOŽAC d.o.o., Zagreb, Park Bartola Kašića 8, OIB: 58652346836, navodeći da je dužnik na dan 29. lipnja 2016. u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana. Kako navedena agencija vodi Očevidnik redoslijeda osnova za plaćanje, sud je prihvatio tvrdnje Financijske agencije o neprekinutom razdoblju evidentiranih neizvršenih osnova za plaćanje koji su zavedeni u Očevidniku  redoslijeda osnova za plaćanje. 
	S obzirom na to da je Financijska agencija podneskom od 5. ožujka 2019. dostavila Očevidnik o redoslijedu plaćanja dužnika na dan 27. veljače 2019., ovjeren poslovnim pečatom Fine i potpisom ovlaštene osobe, iz kojeg proizlazi da dužnik na dan 27. veljače 2019. više nije u blokadi, utvrđeno je da je dužnik postao sposoban za plaćanje pa je na temelju odredbe čl. 128. st. 9. SZ-a riješeno kao u točki I. izreke.
	Prema odredbi čl. 112. st. 4. SZ-a nakon izvršenja svih neizvršenih osnova za plaćanje Financijska agencija izdat će nalog za oslobođenje sredstava zaplijenjenih prema odredbi stavka 1. ovoga članka i omogućiti dužniku raspolaganje. 
	S obzirom na to da su izvršene sve osnove za plaćanje, Financijska agencija dužna je na temelju citirane odredbe čl. 112. st. 4. SZ-a osloboditi sredstva zaplijenjena prema odredbi čl. 112. st. 1. SZ-a pa je stoga sud riješio kao u točki II. izreke.


Zagreb, 11. ožujka 2019.
Sutkinja: 
			                         	          			Maja Praljak, v.r.

Za točnost otpravka-ovlašteni službenik:
Nikolina Krunić
 



POUKA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivniku stranku.

